paragraph_text: Područje jezera uz Savu je naglašenih izvornih prirodnih obilježja, visoke razine bioraznolikosti, značajno kao ornitološki rezervat i zaštićeni krajobraz nalazi se tridesetak minuta pješačenja od tramvajske stanice Borovje ili s Radničke ceste i naselja Savica Šanci nekih dvadesetak minuta pješačenja. Do jezera se može doći vrlo lako tramvajem od Mosta mladosti, od stanice Borovje i zatim sjevernim savskim nasipom prema toplani TE-TO Zagreb koja se nalazi u naselju Savica Šanci.